Maria Elworthy-Posenaer

Maria Elworthy-Posenaer [POzenar] (antaŭ sia edziniĝo nomiĝis Maria Posenaer) (naskiĝis la 19-an de oktobro 1874 en Antverpeno, mortis la 25-an de marto 1956 en Wilrijk) estis belga esperantistino kaj tradukistino nederlanda-franca-angla-Esperanto. Ŝi estis filino de Franciscus Stephanus Jacobus Posenaer kaj Maria Theresia Josephina De Bruyn, kaj fratino de Felix kaj de la pentristo Jozef Posenaer (1876 - 1935). En 1916 ŝi edziniĝis en Britio al Robert Elworthy, 78-jara emerita ŝtatoficisto.Church of England Marriages and Banns, St Mary Magdalene, Peckham, 2 oktobro 1916.

Ŝi lernis Esperanton en 1906 Belga Esperantisto, novembro 1936, p. 84., estis membro de la LLK de la UK 1911 kaj de la UK 1928 kaj komitatano de Belga Ligo Esperantista.

Esperanta biografieto aperis en Belga Esperantisto, decembro 1954, p. 77-78; nekrologo en la sama revuo, aprilo 1956, p. 29.

 Honorigo 
Dum la 35a Belga Kongreso de Esperanto en Bruselo (12-14 majo 1951) ŝi estis honorigita de la Fondaĵo Antoinette Jennen kiel plej meritplena esperantisto de la jaro.Le Soir, 16.5.1951.

 Originalaj verkoj 
 Mi Amas Vin!, versaĵo premiita dum la Internaciaj Floraj Ludoj de 1912 kaj ricevinta honoran mencion dum la UK 1912 Belga Esperantisto, novembro 1912, p. 23..
 La Malnova Domo, rakonto premiita dum la Internaciaj Floraj Ludoj de 1925 Belga Esperantisto, majo 1925, p. 69..
 Patrinjo, verketo premiita dum la Internaciaj Floraj Ludoj de 1936 Belga Esperantisto, oktobro 1936, p. 79..

 Tradukoj 
El la nederlanda al Esperanto ŝi tradukis i.a.:
 Rikke - Tikke - Tak. Romano de Hendrik Conscience (1851/1912), Kronita verko de la Akademio
 Amu Unu la Alian. Traduko premiita en la Tradukkonkurso Conscience Menciita en Belga Esperantisto, decembro 1912, p. 15.
 La Morto de l' Amato, el Solena Ĵuro de Virginie Loveling, premiita en la Literatura Konkurso de la Esperantista Semajno-Kongreso, Gent, 1913, aperis en Belga Esperantisto, aprilo 1914, p. 132-134
 Pri la Muziko de l' Vivo, Ne Dezirita kaj Ni Virinoj de Johanna van Woude (1910)
 Kristnasko de Jacob Stinissen (en Belga Esperantisto, decembro 1909, p. 46)

El la franca al Esperanto ŝi tradukis i.a.:
 La Kermeso urba festo  en Monso (La Ducasse de Mons) (en Belga Esperantisto, decembro 1909, p. 58)

 Eksteraj ligiloj 

 Albumo de Maria Posenaer en la Esperanto-Fondaĵo Cesar Vanbiervliet 
 pdf-versio de Rikke - Tikke - Tak 
 Letterenhuis en Antverpeno posedas taglibrojn, poemojn, ktp. de Maria Posenaer.

 Bildaro 

 Referencoj 

Kategorio:Belgaj esperantistoj
Kategorio:Flandraj esperantistoj